www.HoundDawgs.org
ØJNENES HEMMELIGHED
Surpriseparty for min mor!!!
- Er det dig, min engel? - Ja, det er mig.
- Hvad laver du her? - Jeg kunne ikke holde mig fra dig.
- Sludder. - Jeg skal op på kontoret.
Ray Kasten. Hun venter mig.
- Gå bare ind. - Se, hvem der er tilbage.
Vil du bede Jessica Cobb om at komme ind?
Som et udslæt.
Hold da op. 13 år og to forfremmelser.
- Og du er stadig et røvhul. - Tre forfremmelser.
- Tak, fordi du tæller. - Hvad kan jeg sige? Jeg er fan.
Må jeg have lov?
Held og lykke.
- Kommer jeg for sent? - En smule.
- Godt at se dig, Ray. - Det er...
Arkivsystemet har ikke ændret sig.
Retsmaskineriet arbejder langsomt.
Her er du.
Oppe på femte sal.
13 ÅR TIDLIGERE - 2002
LOS ANGELES STATSADVOKATUR ANTITERROR-ENHEDEN
Faxen virker ikke igen.
Goddag, Al Fawid.
Vær nu en dygtig terrorist, -
- og aflever noget uran ved højlys dag, så er vi klar.
Nemlig.
Impotens-telefonlinjen.
- Helt i orden. Hav en god dag. - Gør Helvede hedt for dem, Bumpy.
Du er debil, Bumpy.
Siefert, du bruger altid det udtryk, men ved du, hvad det betyder?
- Det er et fagudtryk. - Er det rigtigt?
Det betyder en med en IQ mellem 50 og 69.
Man er imbecil, hvis man har en IQ mellem 49 og 20.
En idiot, som vist er det udtryk, du leder efter, får under 19.
- Hvad hedder en, der er dummere? - En vicepolitikommissær.
- Hvor skal du hen? - Jeg skal fotograferes.
Op med hagen, og rank ryggen.
Taliban øger kampen på tværs af grænsen.
Dette er en ny propagandavideo filmet i Afghanistan.
De myrder på barbarisk vis en mand, de påstår er en afghansk spion.
- Hej. - Goddag.
Jeg hedder Ray. Ray Kasten.
Claire Sloan.
- Rart at møde dig. - I lige måde.
Vi er åbenbart de nye børn i skolen.
Og i dag skal vi have taget billeder.
Det må være derfor, det føles, som om min mor har valgt mit tøj.
- Hav en god dag. - Tak.
- Arbejder du hos FBI? - I afdelingen på Lower Manhattan.
Jeg skal undersøge en moské sammen med statsadvokaturen.
- Hvad med dig? - Jeg er ny hos statsadvokaturen.
Jeg er assisterende advokat i drabsafdelingen.
Det er en høj rang at starte med. Du må være en stjerne.
Næppe.
- Er det en midlertidig opgave? - Det ved jeg ikke.
Det kommer nok an på dem i moskéen.
Advokat?
Ja. Tak.
- Det var rart at møde dig. - Ja.
- Claire, ikke? - Jo.
Jeg hedder Ray. Det har jeg sagt.
Kasten. Ray Kasten. FBI.
- Sid ned. - Tak.
Jeg skal lige indstille lyset. Et billede holder evigt, ikke?
Ray Kasten.
- Hvad synes du om Los Angeles? - Jeg er ved at finde mig til rette.
Vil du lige rette på kraven?
Smil.
Statsadvokat. Jamen dog.
Det er advokatarbejde ligesom før. Der er bare mere af det.
Vil du sidde ned?
Hvad bliver det næste? Borgmester?
Nej, ikke flere valgkampagner lige nu. Jeg er tilfreds her.
Overvejer du allerede guvernør?
Jeg ville være sikkerhedschef for Mets, men stillingen var besat.
Hvordan har Ellis det?
Fint. Det er det samme. Han har travlt.
- Nogen børn? - Børn? Nej.
Nej, det var aldrig det rette tidspunkt.
- Hvad med dig? - Nej, det er det samme.
Må jeg lukke døren?
- Ray? - Jess.
Gudfader! Hvordan går det?
- Hvordan går det? - Det går godt. Hvad med dig?
Jeg har det fint.
Jeg var ved at lykønske Claire. Du er blevet efterforskningschef.
Så jeg mænger mig med de kongelige.
- Bor du stadig i Moorpark? - Ja.
Der er stille. Det kan jeg godt lide. Er du stadig hos FBI?
Nej, jeg gik over i det private.
Glansen gik lidt af jobbet.
- Nu skal I få lov... - Nej, vær venlig at blive.
Det handler om dig.
Jeg har fundet ham, Jess.
Jeg har fundet Marzin.
- Værsgo. - Tak.
Du kunne bare invitere hende i byen.
Hvem har sagt, jeg vil invitere hende i byen?
Ulykkelig kærlighed på kontoret. Går klichéen dig ikke på?
Vis lidt respekt. Hun er forlovet.
Det er... Det er upassende.
Den smukke jurist fra Harvard og FBI-agenten fra Brooklyn.
- Hvor trist. - Vær nu ikke et pikhoved.
Tak, Ray. En mandschauvinist havde kaldt mig noget andet.
Hvorfor? Du er jo et pikhoved.
- Afgang. - Hvor brænder det?
Politiet har fundet et kvindelig i en affaldscontainer.
- Hvad har det med os at gøre? - Ved siden af moskéen Al-Ankara.
Hvis moskéen bliver et gerningssted, går Al Fawid under jorden.
Tænk positivt, Ray. Måske begik Al Fawid mordet.
Så kan vi anholde ham, uden han skal sprænge noget i luften først.
Min stikker ved alt om moskéen.
Hvornår hoster du op med hans navn?
- Jeg går til af nysgerrighed. - Beklager.
- Antiterror-enhedens første regel. - Beskyt stikkeren.
Fire måneder efter 11. september er L.A.s højhuse og hospitaler -
- uforberedte på terrorangreb ifølge en ny undersøgelse.
Den største bekymring er kommunikationen...
Rygter bekymrer efterretningstjenesten.
Det kan betyde, at terrorceller i USA er ved at være kampklar.
Terrorister kan planlægge et nyt angreb på en storby.
Sikkerhedsministeriet har hævet trusselsniveauet til meget højt -
- som reaktion på efterretninger om et forestående angreb.
Statsadvokaturen på et gerningssted. Havde I ingen stævninger i dag?
Du er en idiot, Fierro. Rent fagligt forstået.
Imponerende, hvad? Han var i drabsafdelingen inden FBI.
- Giv den gas, Ray. - Giv den gas, Ray.
Ingen taske eller ID. Liget er renset med blegemiddel indeni og udenpå.
Tag noter, gutter. Han samler beviser.
Vagten har set en muligvis arabisk ung mand forlade stedet kl. 10.30.
- Han så ud til at være hjemløs. - Løb eller gik han?
- Det sagde han ikke. - Du mener, at du ikke spurgte.
Det var ikke mig, der afhørte ham.
Bare fordi de er muslimer, er de ikke alle sammen terrorister.
- Vi vil ikke sætte nogen i bås, vel? - Nej, selvfølgelig ikke.
Giv hende lidt plads.
De staver ikke engang rigtigt.
Han har en teori.
- Hvad er der? - Det er Carolyn.
- Hvad? - Det er Carolyn. Det er din datter.
- Nej! - Jess, Jess, Jess!
Hjælp mig! Hjælp mig!
Åh gud!
Min skat!
Det er min lille skat!
- Hvor er han? - Han er prøveløsladt.
Han har lige afsonet ti år. I Tracy for væbnet røveri.
Under navnet...
...Clay Beckwith.
- Hvordan fandt du ham? - Billeder af indsatte på nettet.
Der er 696.000 hvide mænd i det amerikanske fængselssystem.
Man kan gennemgå dem alle på et år, -
- hvis man ser på 1.906 hver aften, så det gjorde jeg.
I et år?
I 13 år. Jeg begyndte, den dag jeg rejste.
- Næsen og øjnene er anderledes. - Han må være blevet opereret.
Det giver mening efter det, han gjorde, men alderen passer.
Beckwith er 33. Marzin var 20, da han slap fra os.
- Hvad er det, du vil? - Genoptag sagen.
Jeg har ingen beføjelser, så jeg kan ikke kontakte hans tilsynsværge.
Jess?
Overvågningsvideoen viser en grå varevogn køre ind 10.27 -
- og køre 20 minutter senere.
Den blev meldt stjålet for tre dage siden.
Havde hun et ærinde eller en aftale i kvarteret?
Det ved jeg ikke. Hvor er vi?
Vi er ved moskéen.
Kørte hun i sin bil?
Hun fortalte mig ikke, hvad hun skulle her til morgen, -
- fordi hun altid fortalte mig om sin morgen til frokost.
Jess?
Jeg troede, at hvis jeg fandt ham, så ville vi være alene i en gyde.
Det her er...
Jeg kan ikke se ham klare frisag igen.
Nu er det Claire, der bestemmer. Ingen ødelægger det denne gang.
Klart. Bortset fra at politiet skal føre an, og vi manglede beviser.
- Måske tilstår han. - Ville du det?
Vi kan gøre det mindre officielt. Jeg kan ringe til tilsynsværgen...
Nej, hvis vi gjorde det her, kunne du ikke være indblandet.
Det ved du godt.
- De er her. - Tak.
- Skal jeg sige, du bliver forsinket? - Jeg kommer om et øjeblik.
- Godt at se dig, Ray. - Jess...
Lad den bare stå åben.
Er det sådan, du vender tilbage? - Jeg ved det godt.
Jeg ved det godt.
Se på ham. Det er den samme fyr.
Marzin er blevet set 20 gange, siden du rejste.
Alle har været falske, og Jess dør lidt hver gang.
Claire, se på ham.
Du ville bare genoptage en sag.
Til en ny gennemgang under radaren. Det ville være alt.
Lad os lade, som om det ville være alt.
Claire, jeg må... Jeg må rejse igen om to uger.
Jeg skal være tilbage til den første. Vil du ikke nok hjælpe mig med det?
Det betyder alt.
Hvis du lægger dit nummer, så ringer jeg senere.
Okay. Okay.
Ved du hvad?
- Du har altid hørt til her. - Det gjorde du også.
Ring til kontoret. Det er vigtigt. Nogen har stjålet anden base.
Det er december, din nar.
Jeg er færdig med hendes værelse. Det hele er pakket ned.
Hvor vil du flytte hen?
Et sted, hvor der er stille.
Uden for byen.
Bare ikke her.
Har drabsafdelingen fundet ud af noget endnu?
- Det kommer de til. - Hvad hører vi i moskéen?
En masse bønner. Ikke ret meget andet.
- Fandt I hans varevogn? - Nej.
- Vi fandt hendes bil. - Hvor?
Uden for en bager.
- Var der brudt ind i den? - Nej.
Det er bare...
Vi taler om...
Det føles bare helt umuligt. Vi taler om Carolyn.
Der er en masse i garagen, der skal pakkes ned.
- Hun lavede nogle smukke ting, ikke? - Jo.
Jo, det gjorde hun.
Hvem er det?
Har du set ham før den dag?
Jeg kan ikke huske, jeg så ham den dag.
Det er afdelingens skovtur.
- Nævnte hun ham nogensinde? - Hvorfor skulle hun gøre det?
- Må jeg tage det med? - Ja.
Hvorfor?
Jeg har set ham før.
Hej, Bumpy. Der er en, der har brug for hjælp.
- Jeg vidste, du ville vende tilbage. - Dejligt at se dig, Bump.
Der er intet som jul i Los Angeles. Kaner og snefyldte gader.
Hvad med lidt arbejde i felten? Ray skal have åbnet et par døre.
- Hvilke døre? - Nogle gamle døre.
Jeg vidste også, at han ville vende tilbage.
Jeg ved ikke, om jeg kan hjælpe. Jeg har været papirnusser længe.
- Jeg tager chancen. - Vi kan ikke spørge andre.
Hvor smigrende.
Okay.
Den her gang holder det, ikke?
Tak, Bumpy.
- Blev det aldrig bedre? - Hvad?
- Din halten. - Hvad for en halten?
- Bump. - Ja.
Hvem er han?
- Ham i den blå trøje? - Det er fra afdelingens skovtur.
- Hvem er det? - Det ved jeg ikke.
- Så du ham ikke? - Jeg kender ham ikke.
- Hvem er han? - Aner det ikke.
Dave. Hvem er han? Du står lige ved siden af ham.
- Han står ved siden af dig. - Jeg kender ham ikke.
- Rupert. Kender du ham? - Nej.
Siefert!
Afdelingens skovtur. Han stirrer på Carolyn Cobb. Hvem er han?
- Er du i drabsafdelingen nu? - Kender du ham eller ej?
Nej.
Okay.
En fyr dukker op til afdelingens skovtur, men ingen så ham.
Halvdelen af jer var der. Men ingen ved, hvem han er.
Ham her.
Nej? Nej.
Okay.
Så gør vi det på den her måde. Jeg har set ham før, Bump.
Må jeg give dig et råd betjent til betjent?
Du går over stregen. Du bruger antiterror-software i en drabssag.
- Den slags bliver opdaget. - Skal jeg så ignorere sporet?
Giv det til dem, der efterforsker sagen i drabsafdelingen.
Du skal bekæmpe terrorisme.
Liget blev fundet ved en mistænkt moské, så jeg bekæmper terrorisme.
- Jeg ville spare dig for røvfuld. - Du kan spare dig selv.
- Okay? - Spare mig selv. Fint nok.
Jeg havde set ham før! Han er fra moskéen.
STATSADVOKAT MARTIN MORALES
Jeg håber, du tager fejl.
Tanken om, at det kan være en med tilknytning til afdelingen her.
Det kunne jeg ikke leve med. Hvem leder efterforskningen hos politiet?
- Kriminalbetjent Guerrero. - Har han set dem?
Nej, jeg tænkte, det kunne stille afdelingen i et dårligt lys, -
- at han var med til skovturen.
- Jeg ville vise dig dem først. - Tak.
Overlad alt det her til mig, så får jeg Guerrero i omdrejninger.
Det kan jeg ordne.
Intet må nogensinde komme før dine terrorsager.
Jeg kan godt skrive en rapport.
Nej, jeg kan forklare ham det mand til mand.
Fordi det drejer sig om Jess, vil jeg gerne følge sagen nøje.
De lærer jer da at sige "javel" hos FBI, ikke?
- Javel. - Nå?
Pas på derinde. Han er glat.
Og medmindre jeg tager helt fejl, vil han invitere dig på frokost.
- Jeg håber, du siger nej. - Hvordan har Jess det?
- Har du fundet ud af noget? - Det har jeg.
Aban Ghazala, som løb væk fra parkeringskælderen, -
- har boet dernede. Han har lige tilstået.
- Hvor er han? - Hos delstatspolitiet.
Der har vi jo vores nye stjerne. Kom indenfor, Claire.
Det er frokosttid.
Jeg har ikke været her i dag.
Vi prøver at vurdere, om han er en meddeler, så det er tys-tys.
Ghazala?
Dit dumme svin! Er det sådan, I lægger låg på sager?
I får fat i den nærmeste muslim!
Du beskytter nogen, Siefert! Hvem er det? Hvem beskytter du?
Lad mig komme op. Kom nu.
Gudfader.
Jeg prøvede bare at dirigere dig væk fra en.
Jeg kan ikke lade dig afhøre fyren på dit åndssvage billede lige nu.
- Hvorfor ikke? Hvem er han? - Min stikker.
Min mand i Al-Ankara-moskéen.
Fyren, der stirrer på Carolyn Cobb, er din stikker?
- Jeg tror ikke, han gjorde det. - Hvorfor præsenterer du os ikke?
Fordi han er så tæt på at afsløre terrorcellen.
- Man skræmmer ikke sådan en fyr. - Hvad lavede han til skovturen?
Han drømmer om at blive betjent engang.
Så jeg tog ham med til skovturen. Alt for at gøre ham glad.
- Han fandt sin store kærlighed. - Det ved du ikke.
Du narrede en falsk tilståelse ud af en uskyldig fyr.
Hvis han klapper i, taber alle. Måske ryger flere højhuse i luften.
Derfor dirigerede jeg sagen i en anden retning. Beklager.
Har han et navn?
Skal jeg sende Jess herind for at spørge dig?
Anzor Marzin. Han kaldes Pac-Man.
- Hvor er han? Hvor er han? - Det ved jeg ikke.
Måske kan du finde ham.
Okay.
Hvornår så du ham sidst?
For ti dage siden.
Carolyn Cobb blev dræbt for ti dage siden. Er det et tilfælde?
Ved Guerrero besked om det her?
Selvfølgelig.
- Han forstår den grumme sandhed. - Hvad betyder det?
Hvis nogen fortæller os gode navne, er hans kærlighedsliv lige meget.
Gudfader.
Godt. Begynd at skrive.
Hans adresse, hans kærestes adresse. Noget, jeg kan bruge.
Du kunne ikke glemme det.
En stripper? Det er spændende, men hun kommer ikke ud.
Hun kommer ud.
Og Marzin dukker op i en grå varevogn med Carolyns dna under neglene.
Vi finder ikke varevognen.
Jeg kan godt lide, at vi ikke engang lader, som om vi gør det korrekt.
Møde efterforskningslederen? Hul i det. Vi går langt over stregen.
Jeg behøver ikke kende Guerrero for at vide, hvordan han er.
Jeg har set fyre lægge låg på en sag.
Jeg slår lige en streg.
Swimmingpools og filmstjerner.
Kom så, Moose.
- Flot klaret. - Med beviser kunne vi anholde ham.
Gider du åbne døren?
Kig ovenpå, så holder jeg øje med døren.
SKREVET OG TEGNET AF PAC-MAN MARZIN
JEG ER MONSTRET!
Har du fundet noget? Du skræmte livet af mig.
- Hvorfor sniger du dig ind på mig? - Undskyld. Vækkede jeg dig?
Der er ingenting ovenpå. Er der noget hernede?
Det ved jeg ikke. Måske.
- Han er god til at tegne. - Pis!
Hvorfor gør du? Du har fået en småkage.
Løb!
- Op med dig! - Flyt skraldespanden!
For satan!
Det er et slemt bid. Jeg tror, den havde hundegalskab.
- Du dør nok. - Vi må derind igen.
- Og se, hvordan tegneserien ender? - Selvfølgelig.
Det ville være stort. Fantastisk. Der er sikkert masser af spor i den.
Du tog den ikke, Bump.
- Flæskesværene ser gode ud. - Så dum ville ingen være.
Vil du have en småkage?
- Er du sulten? En småkage? - Bump?
Tillykke! Hun vil ikke savne den.
Opdager hun det, kommer han aldrig tilbage.
Skulle vi lade den ligge på sengen?
Lad mig føre an, så lover jeg, du nok skal få lidt ekstra i løn.
Fint nok.
- Giv mig den. - Du ville jo ikke have den.
Bump, giv mig... Bumpy.
Giv mig den. Giv mig den!
Du har fået overbevist en til.
Tilsynsværgen kastede et blik på billederne og sagde: "Samme fyr."
- Hvad ellers? - Han kender ham som Beckwith.
Han har aldrig hørt ham blive kaldt Marzin eller Pac-Man.
Beckwith mødte op to uger efter løsladelsen og kom ikke sidste gang.
Jeg spurgte, om han havde nogen hobbyer såsom tegning eller baseball.
Han svarede nej.
Men det lader til, at han godt kan lide væddeløbsheste.
Han taler konstant om dem på en usund måde ifølge tilsynsværgen.
Det er en slags besættelse.
"Hvis jeg havde tid, ville jeg lede på væddeløbsbanen."
"Heste er det eneste, han holder lige så meget af som at stjæle biler."
Det er dit bord, så vidt jeg husker.
Beckwith er stukket af under prøveløsladelsen, ikke?
Det var ikke en overraskelse. Hvorfor spørger du?
Og tilsynsværgen mindes ikke, Beckwith havde talent for at tegne.
Han hedder Marzin. Ikke Beckwith.
- Er det derfor, vi skulle mødes? - Jeg vil vide, om dine spor holder.
Tak. Men de er mine spor.
Og hun var mit barn.
Jess. Det bliver ikke ligesom sidst. Vi finder ham, og han får sin straf.
- Det kan du ikke love. - Jo, det kan jeg.
Efter du er vendt tilbage, spørger alle mig:
"Hvem er den fyr? Hvorfor er han så besat af din datter?"
Jeg siger: "Han er en ven. Han er betjent."
De siger: "Hvor har han så været i 13 år?"
Jeg skulle møde Carolyn hos bageren.
Den dag hun...
Hun vil holde en fødselsdagsfest for dig.
Jeg sagde, jeg ville møde hende der og betale for kagen.
Jeg sprang fra i sidste øjeblik, da hun allerede var der.
Jeg skulle...
Jeg skulle arkivere nogle sager.
To timer senere fandt vi hende.
Det er der, jeg har været de sidste 13 år.
Hvad er der sket med Sieferts ansigt?
- Det ved jeg sgu da ikke. - Jeg havde håbet på et bedre svar.
Jeg tænker ikke ret meget på Sieferts ansigt.
Vold mod en tjenestemand?
Hvor var du og Bumpy i går?
- Gør du det der i retten? - Det gør jeg, fordi jeg er nervøs.
- Hvorfor? - Fordi jeg fik sagen. Ghazala.
Morales satte mig på den.
Selvfølgelig. Den skiderik.
Du bliver narret. Ghazala er ikke den skyldige.
- Det må du forklare. - Der er en stikker.
Han arbejder i moskéen. Marzin. Han er mistænkt i Carolyn Cobb-sagen.
Alle prøver at ødelægge sagen. Han er gerningsmanden.
Siefert får Ghazala til at tilstå, så stikkeren holdes udenfor.
For han arbejder for os.
Skulle han have myrdet en betjents datter? Nej, det kan ikke være ham.
Morales har forsikret mig om, at sagen har førsteprioritet.
Og Guantanamo er en badeferie.
Hej, Jess.
- Hvad har du der? - Ikke noget.
- Ikke noget, du bør se. - Det er ikke, hvad jeg hører.
- Beklager. - Er det ham?
Han er bare en fyr. Det er alt, hvad vi ved.
Antyder noget i den en forkærlighed for vold?
Det er en tegneserie. De er alle sammen voldelige.
- Må jeg se den? - Jess, du bør ikke være her.
Alt, hvad du rører, kan ikke bruges som bevis.
- Må jeg se den? - Nej.
Ray.
Du skal være ærlig, for hun er god til det.
Du skal fortælle sandheden. Vær ikke bange.
- Den er smuk. Tak. - Det var så lidt.
Okay. Søger du en karrierekvinde?
En, der vil være skuespiller?
- En omsorgsfuld skolelærer? - Jeg er meget åben.
- Meget klogt. - Tak.
Skal hun være høj, lav, andre præferencer?
- Hun skal bare være intelligent. - Hvor intelligent?
- Helst uddannet på Harvard. - Okay.
Fra Philadelphia.
- Og anklager. - Jaså.
Og hedde Claire.
- Det indskrænker mulighederne lidt. - Meget morsomt.
- Hvad kan jeg sige? - Ja, hvad kan du sige?
Du blev så stille.
Claire.
Jeg kan ikke styre hende. Hun helmer ikke, før hun finder ham.
Du så aldrig Jess og hendes datter. De var uadskillelige.
Ja, det kan jeg forestille mig.
Det er noget rod, at jeg arbejder med antiterror, -
- men vi må finde ham før Jess.
Jeg arbejder på det om aftenen under radaren.
Morales behøver ikke vide noget.
Jeg bestemmer ikke over din fritid. Mit råd vil være at finde varevognen.
- Tak. - God aften.
- Nu skal jeg følge dig ud til bilen. - Det behøver du ikke.
Det vil jeg gerne. Jeg har det dårligt med parkeringskældre.
Hvornår skal brylluppet stå?
Engang til næste år.
Tillykke.
- Hvad laver han? - Han bestyrer en hedgefond.
Han hedder Ellis.
- Flytter han hertil? - Det er planen.
Er det svært at bestyre en hedgefond i Philadelphia, når man bor i L.A.?
Muligvis, men han er ret klog.
Det er han garanteret. Ellis er et ret klogt navn.
Og kærligheden overvinder alt, ikke?
Det er min bil.
Vi ses i morgen.
Jess er heldig at have dig, Ray. Du er en god ven.
Hun ville gøre det samme for mig. Hun ville gøre mere.
Han kan være alle vegne.
- Jeg vil se staldene. - Hvorfor?
Det er der, hestene er.
- Bump. - Det var satans.
Halløj, makker.
Flot arbejde med ansigtet, Pac-Man.
- Hvem er du? - Kan du ikke huske mig?
Lad os få en snak. Meld det!
Ray.
- Hvor ramte han dig? - Jeg havde ham, Bump.
- Det var Marzin. - Bare rolig.
Luis siger, han stjæler biler her hele tiden.
- Har han et navn? - Jeg snakker ikke med ham.
- Han ser mærkeligt på hestene. - Har du en mobil, Luis?
Giv mig den.
Hvis han kommer igen, -
- så skriv 112 til det her nummer, og så kommer jeg.
- Bump? - Ja.
- Jeg har dig. - Det var ham.
- Satans også. - Tak, Luis.
- Jeg ventede på... Undskyld. - Det gør ikke noget. Kan jeg...
Jeg ville høre, om jeg skulle følge dig ned til bilen igen.
- Jeg var ikke klar til at gå endnu. - Det var jeg heller ikke.
- Er der noget, der gør dig nervøs? - Nå, dét.
Det er en fjollet vane.
Jeg synes nu, det er ret sødt.
Så må du få den.
- Du har også mere brug for den. - Er det rigtigt?
Er du sikker på, du kan undvære den? De stædige er tit besat af noget.
Det er skrækkeligt at være besat. Jeg håber aldrig, det sker for dig.
Nu skal jeg...
Jeg kan godt lide den på side 90.
Jeg tror, du ville knuse hjerter i den kjole.
Det var sødt sagt.
Ja, meget sødt, Ray. Kom med. Vil du have os undskyldt, Claire?
Det kan ikke passe.
Fortæl mig nu, at ingen herfra er brudt ind hos en stripper -
- og stjal en tegneserie for at kunne sigte en vigtig antiterror-meddeler.
- Vi har en sag. - Beviset er et foto fra en skovtur.
Og uden efterforskningslederens vidende.
Er det sådan, I gør i New York?
Ingen ransagningskendelse? Overvåger I bare, hvem I vil?
- Din interesse for sagen var lav. - Ved du, hvad der er endnu lavere?
Min interesse for et nyt 11. september.
I guder! Alle ved, at røvhullerne slår til mod L.A. næste gang.
Mange i mit kvarter køber gaffatape og beskyttelsesdragter!
Du har intet på den fyr! Ikke engang hans varevogn!
- Vil du i så fald lægge sag an? - Nej, jeg vil lade en morder gå fri!
- Jess er min ven. - Så du vil altså sigte ham?
Hvor mange antiterror-spor bliver aldrig efterforsket?
Vil du forpurre vores mål om at få oplysninger om moskéen ud af Marzin?
Hvis jeg har beviser, der forbinder ham med Carolyn, så vil du sigte ham?
- Giver du mig dit ord? - Stammer jeg?
Jurastudiet på Harvard er klasser over din uddannelse, -
- så kom ikke for godt i gang. Det er pinligt.
Du har altid været smuk.
Utrolig ambitiøs.
Jeg foretrækker ordet "målrettet".
- Politiserende. - Kollegial.
Uvidende.
Du er mere tilbageskuende end mig. Det har jeg ikke tid til.
- Så lad os se fremad. - Ja, lad os gøre det.
- Du skal tage hjem til New York. - Hvorfor?
Jeg kan ikke lide udviklingen, og der er ingen sag.
Det kan du tro, der er. Det siger mine to brækkede ribben mig.
Det var Marzin. Jeg skal bruge to mænd til.
Bumpy halter, og jeg er heller ikke så hurtig længere.
Du er da præcis lige så hurtig som før.
- Det skal ikke være muskelbundter. - Ud med dig.
- Jeg mener det. Tag hjem. - Det kan jeg ikke.
Den 11. september var bare begyndelsen. Beskyt dit hjem.
Beskyt din familie! Bin Laden og Saddam Hussein har miltbrand nu!
Hvad er der, Bump? Du sagde, du havde noget på Marzin.
Ja, det har vi. Kom.
- Hej, Jess. - Jeg hader dødsstraf.
- Hvorfor? - Døden er for mild til ham.
Et overdådigt måltid, en sprøjte og en lur.
Lad ham rådne op i fængslet. Et langt liv uden indhold.
- Hvad laver vi her? - Vi venter på ham.
- Har han været her? - Han kommer.
- Bumpy og jeg har regnet det ud. - Blander du dig, har vi ingen sag.
Han kan sige op, skifte navn og efterlade sin bil, -
- men jeg vil stadig finde ham.
For der er én ting, man ikke kan ændre, og den er lige her.
Er du fuld?
"The Justifier" af Pac-Man Marzin.
Første person på side et er monsterjægeren Alston Sherry. Bumpy?
Kunne det være Walter Alston? Dodgers' mest vindende manager?
Han vandt fire World Series, de tre her i L.A. Og Sherry?
Larry Sherry? Den bedste spiller i World Series 1959?
Det var det første mesterskab i L.A.
Han fik i øvrigt to wins og to saves.
Side to. Alstons makker hedder Bulldog O'Malley. Bump?
Walter O'Malley? Ejeren, som fik Dodgers til L.A. fra Brooklyn?
- Han var en helgen. - Kan du se mønstret, Ray?
Hvad med Bulldog? Orel "Bulldog" Hershiser?
Dodgers' sidste stjernespiller, da vi vandt trofæet i 88.
Hvorfor sidder vi her?
Det er de tidligere spilleres stamsted. Det ved alle tosserne.
Monstret, som O'Malley og Sherry jagter, er orange og sort.
Holdfarverne for det der hold oppe nordfra, du ved...
- Det burde jeg have set noget før. - Vær ikke hård mod dig selv.
- Tænk blåt. - Forstår du?
Folks passioner kan læses som kort.
Tag nu mig, for eksempel. Carolyn er...
...var...
...det, der gjorde mig til den, jeg er.
Det kan intet ændre på.
Tag dig selv, som bliver ved med at kredse om Claire, -
- selvom det er håbløst. Men du giver ikke op.
Passionen vinder altid.
Jeg vil sidde her hver eneste aften fra nu af.
Han skal nok komme.
- Det er noget af et skud i tågen. - Det er skørt... jeg ved det godt.
Lidt ligesom at bygge en hel sag på et foto fra en skovtur.
Men hvis man ser på nok ansigter, finder man til sidst det, man søger.
Til sidst, ikke?
Hvornår er næste kamp?
Sæt dig ned!
Sæt dig!
- Jeg prøver at finde min onkel. - Jeg prøver på at se kampen.
Jeg har lært noget af de her ti aftener.
Ti rækker oppe, syv mand inde.
- Ja, måske. - Okay.
Undskyld. Marzin!
Undskyld.
Bump! Kom!
Væk!
Bump! Du løber derned!
Kennedy! Dæk udgangene!
Hvad har du gang i?
Væk!
Stop, Marzin!
Pis!
- Er du okay? - Efter ham!
Væk!
- Har du ham? - Ja.
- Bliv liggende. - Dumme svin.
Vil du suspenderes og tilbage til New York?
Vi vidste ikke, han ville stikke af. Vi ville bare udspørge ham.
Fyr ikke det gas af, du siger til Morales.
- Jeg ved, hvorfor I var der. - Skulle vi lade ham løbe?
- Ja. Jeg vil have ham løsladt. - Skal han ikke først i forhør?
Han skal løslades, inden Morales...
Han vil sigte ham, hvis jeg har beviser.
Marzin er her frivilligt og tilstår, hvis jeg bearbejder ham lidt.
- Med vandtortur? - Nej, samtale.
Fem minutter. Hvis du ikke tror, det er ham, går han fri.
Claire. Kom nu, vi kan ikke bare lade ham gå.
- Hvad laver du? - Undskyld. Undskyld.
- Jeg beder dig. - Nej, jeg beder dig.
Jeg vil bare minde dig om, at du er her af egen, fri vilje.
Du kan gå når som helst.
"Vilje". Det er et flot ord.
Det vil jeg bruge en dag, når jeg bliver betjent.
- Forstår du dine rettigheder? - Ja.
- Drejer det sig om moskéen? - Nej.
- Det drejer sig om Carolyn Cobb. - Hvem?
Carolyn Cobb.
Hende har jeg aldrig mødt. Jeg kan ikke huske det her billede.
- Hvor er det? - Det er afdelingens skovtur.
Du var Reggie Sieferts gæst.
Han er din rabbiner her. Din gudfar.
Nå ja, jeg var der måske i ti minutter.
Musikken var pissedårlig.
Er det en Glock 9?
Det er politiets standardvåben, ikke?
Hvorfor løb du fra os?
Seriøst? Jeg sladrer om L.A.s mest strømlinede terrorcelle.
Hvis jeg snakker med strømere, er jeg færdig.
Hov, vent... Var det jer, som stjal min tegneserie?
Ja, dit svin. Jeg er ham, der stjal din tegneserie.
Carolyn Cobb.
Jeg tror, du voldtog og myrdede hende, Pac-Man.
Det ville være smart. Som om jeg ikke har nok folk på nakken...
Du mødte hende til skovturen og troede, at hun var interesseret.
Efter at have fulgt efter hende i et par dage -
- erklærede du hende din kærlighed.
Da hun bad dig om at skride, voldtog og myrdede du hende -
- og smed liget i containeren overhældt med blegemiddel.
- Blegemiddel? - Hvor gemte du varevognen?
- Jeg forsøger at gøre noget godt. - En smuk pige.
- Du burde takke mig. - Jeg fortænker dig ikke i at prøve.
Undskyld...
Du må gå. Hans advokat er kommet.
- Han har ikke ringet. - Men han har venner her.
Bare et par minutter til.
Nej, det bliver ikke nødvendigt. Mr. Marzin har gjort meget godt for os.
Det har jeg forklaret dig. Vis mig venligst sagen.
Mr. Marzin.
De må gå. Vi beklager ulejligheden.
Det er ikke gerningsmanden.
Læs sagen. Carolyn Cobb, 174 cm høj, 59 kilo. Sportstrænet.
"Skaderne på issebenet og kæben tyder på, -
- at overfaldsmanden besad en enorm fysisk styrke."
Vi leder efter en brutal fyr, ikke en knægt.
Man kan ikke overmande sådan en pige med spaghettiarme. Det er til grin.
Og så er der blegemidlet. Et tegn på, at det var med overlæg.
Morderen vidste nok til at overhælde ofret ind- og udvendigt, -
- så alle dna-beviserne blev ødelagt. Det kræver kløgt.
Hvilken uddannelse har De?
High school? Mindre end det?
Vi leder efter en, der er begavet. Han sidder og tegner monstre -
- og river den af til plakaterne på væggen.
Hvilket fører mig til mit sidste retfærdiggørende bevis.
Det betyder beviser, der beviser, at De er uskyldig.
"Undersøgelsen af afdødes skede viser skader i 23 centimeters dybde."
Vi leder efter en med en kølle, ikke en reje.
- Du aner ikke, hvor... - Den slags ved kvinder.
Rigtige mænd fører sig på en anden måde end drenge.
Ikke også, mr. Marzin?
Er det ikke rigtigt?
At prøve at kigge ned i min skjorte er noget, en dreng ville gøre.
Så smut du bare, knægt.
Smut du bare. Vi beklager forvirringen.
En reje. Var det det, du sagde, din kæphøje kælling?
Jamen dog, hvor imponerende. Dåner jeg?
Gå hjem, din taber, og tegn nogle flere monstre.
- Vil du have noget? - Vi er færdige.
Vil du have det, hun fik? Hun fik det her!
Fingrene væk! Fingrene væk!
- Fingrene væk! Jeg slår dig ihjel! - Ray!
- For helvede! - Ray, så er det nok!
Ray, rolig! Ray! Rolig nu!
Ray! Rolig nu. Han sagde det!
- Er du okay? - Vi fik ham.
Bur ham inde.
- Du godeste. - Er du okay?
Du løslader ham, ikke? Tror du, jeg er dum?
Hvilket spørgsmål skal jeg besvare først?
- Vi havde en aftale. - Ja, men du har ikke en sag.
Kun en tilståelse, som Marzin påstår blev tævet ud af ham.
- Skaderne beviser det. - Han overfaldt Claire!
Skal jeg opgive en moské fuld af mulige terrorister for en tegneserie?
Sæt mig ind i moskéen, så skal jeg skaffe navne!
Hvis det får dig ud af mit kontor.
Du sagde, du ville retsforfølge ham.
Jeg sagde også, at intet kommer før antiterror-indsatsen.
Opgiv det her, eller jeg sender dig tilbage til FBI, er du med?
Den dreng er urørlig!
Urørlig?
- Han er skyldig. - Velkommen til krigen.
Man skal fortælle sin chef sandheden, når han er en idiot.
Du fik virkelig krammet på ham.
- Det er din sag! - Vi har ingen sag!
Vil du fortælle Jess det, eller skal jeg?
- Dit lede svin! - Ray...
Hold dig for ørerne. Du vil ikke høre det her.
Lad os slå ham ihjel.
Lad os slå ham ihjel, inden han slipper fra os igen.
Vi gør det bare, og så er han væk. Ingen vil savne ham.
Vi klarer moskéen uden ham, og så kan Carolyn hvile i fred.
Og hvad så?
Hvad ville jeg få ud af det? Livstid i fængslet.
Han ville dø uden at afsone en dag, -
- og jeg ville misunde ham i de næste 50 år.
Synes du, det lyder retfærdigt?
I arbejder begge to for en løgner.
Det er problemet med dig, Ray.
Du tror, det betyder noget.
Er en på 26 for gammel?
- Ja. Hvem er det? - Hvad med 25?
- Hvem er det? - En studerende ligesom mig.
- Hvor gammel er han? - Cirka 21.
Det var snedigt. Du lagde ud med 26, -
- så 21 eller 22 lyder rimeligt.
- Det beundrer jeg. - Tak.
- Men jeg siger ikke ja. - Mor! Han har inviteret mig i byen.
Men så kan jeg ikke komme til afdelingens skovtur.
Det bliver værre og værre. Jeg vil gerne have, du kommer.
Jeg har kun tre måneder med dig, så er du 3.200 km væk på kollegie -
- og går til fester, og så vil jeg virke kedelig.
Vil du ikke nok komme?
Kom nu.
Jeg tror, jeg er nødt til at sige op.
Skal vi vædde på, om jeg bliver kaldt tilbage til New York i morgen?
- Claire. - Ja?
Hvis jeg gør...
En varevogn er kørt galt på Grand Street.
Føreren er flygtet. Den lugter af blegemiddel.
Han prøvede at flytte den. Giv mig nøglerne, så kører jeg.
Hvis vi finder noget i den, der identificerer Marzin, så har vi ham.
Måske behøver du ikke rejse.
Velkommen til krigen.
- Tror du, det var Morales? - Selvfølgelig.
Det var han nødt til.
- Ray... - Jeg er ked af det, Claire.
Jeg har været hos Mets i ti år nu, -
- og det er det samme hver sæson. Vores pitchere er svage.
Den bedste har fået en albueskade. Der var en lovende knægt, men...
De besluttede sig for at bytte ham mod en left fielder.
Det er det med byttehandler. Alle må opgive noget.
Jeg kan fortælle dig, hvor vi står med Marzin.
Hvorfor er du ikke gift længere?
Hvorfor er du det stadig?
Ellis og jeg forstår hinanden.
- Hvad med dig? - Hun var...
Hun var faktisk skøn.
Hun var nærmest en helgen.
Der var bare én ting ved hende, som vi ikke kunne gøre noget ved.
- Hvad var det? - Hun var ikke dig.
- Du har altid været lidt langsom. - Jaså? Hvad mener du?
Hvorfor bad du mig ikke tage med dig?
Og opgive din stilling som assisterende advokat?
- Nej, det ville du ikke gøre. - Som sagt, så er du langsom.
- Hvad er det? - Det er bare...
- Det er bare kontoret derhjemme. - En baseball-nødsituation?
Der er problemer med et nyt overvågningssystem.
Jeg må hen til min bærbare på hotellet.
- Vil du ikke sige, hvor du skal hen? - Ved du hvad?
Det var nok bedst, jeg ikke bad dig tage med mig.
Så kunne jeg i 13 år forestille mig, at du måske ville have sagt ja.
Og det gjorde jeg.
Godnat.
Vær nu forsigtig.
Vær forsigtig.
Mercedesen.
- Hvor fanden er du? - Jeg har ham.
I en Mercedes på vej over Fourth Street Bridge.
- Har han opdaget dig? - Nej. Til højre på Anderson.
- Jeg er på vej. - Under radaren.
Skulle jeg begynde at følge reglerne nu?
Jeg ser, hvem jeg kan få ud af busken.
En murstensbygning på hjørnet af Anderson og Mateo.
- Det er nok en autoophugger. - Gør ikke noget, før jeg kommer.
Hvis du dør, får jeg en anmærkning.
Lad os få den ind!
Det er barnemad. Det er barnemad, makker!
Røvhul.
- Hvorfor følger du efter mig? - Han må være strømer.
- Intet skilt og en lejet bil. - Hvorfor følger han så efter dig?
- Flot. - Hvorfor følger du efter mig?
Pac-Man, kan du stadig ikke huske mig?
Jeg er Pac-Man fra et computerspil. Hvem fanden er Pac-Man?
Du skal stå til regnskab for Carolyn Cobb.
- Kan vi skaffe os af med den fyr? - Ja, få ham af vejen.
Kom så.
- Stands! - Op med hænderne!
- Gør ikke noget dumt! - Op med hænderne!
Læg våbnet!
- Ned på jorden! - Læg pistolen!
Læg den på jorden. Sådan. Skub den herhen.
- Bump, har du ham? - Ja.
Reggie! Sig noget!
- Reggie! - Rør jer ikke!
- Reggie, sig noget! - Jeg har dem, Bump.
Kom her, makker. Reggie. Bliv hos mig.
- Kig på mig. Kig på mig, makker. - Skudveksling. En betjent er ramt.
I et lager på Anderson Street 516. Gentager, en betjent er ramt.
Jess.
Modtaget. En betjent er ramt på Anderson Street 516.
Se, det er ham.
Det er Marzin.
Kan du se det?
For helvede.
- Hvordan har han det, Bumpy? - Han er død.
- Jeg sagde, jeg ville få ram på ham. - Tillykke.
- Tror du ikke, han er Marzin? - Nej, jeg tror ikke, han er Marzin.
Vi har sendt en mand med 15 års anciennitet hjem i en kiste -
- for fem stjålne biler og en på prøveløsladelse.
- Så du hans ansigt tæt på? - Så du Sieferts ansigt? Han er død.
Han skulle også stå til regnskab for Carolyn.
Du skal aldrig nogensinde sige hendes navn igen!
Hvad så nu?
Tager du hjem? Er det forbi?
Det ved jeg ikke. Måske en del af det.
Jeg ved godt, jeg bør glemme det. Det skete i et andet liv.
Men det gjorde det bare ikke.
Vi forspildte chancen.
Gjorde vi ikke?
Lad ham bare flytte ind.
Han har alligevel boet her de sidste 12 år.
Jeg går i seng.
Jeg sagde jo, han forstod mig.
Jess?
Vil I have en kop kaffe?
- Nej tak. - Sid ned.
Vi laver en indsamling til Sieferts enke og børn.
- Måske burde du bidrage. - Ja, selvfølgelig.
- Jeg havde glemt, han var gift. - Skilt med to børn i high school.
Det er min skyld.
Nej, det er min skyld.
Jeg kunne have stoppet alt det her. Det er derfor, I er her.
Jeg vil gerne takke jer begge to for at forfølge den her sag, -
- men det må stoppe, inden flere kommer til skade.
- Jess, det er Marzin. - Det er ikke ham.
- Du vil ikke rippe op i det igen. - Det er ikke Marzin.
- Det ved jeg. - Hvordan?
Fordi Marzin har været død i 13 år.
Jeg slog ham ihjel.
Hvad?
Jeg slog ham ihjel, en måneds tid efter du rejste.
Han er begravet ude i haven.
- Du taler til en retsembedsmand. - Det ved jeg.
Jess, inden du siger mere, må du finde en advokat.
Jeg vil affinde mig med, hvad du end beslutter at gøre.
I skal vide, at jeg ville have ladet ham være.
Da de satte ild til varevognen...
Hvis Morales kunne gøre det, ville han aldrig lade os anholde ham.
Det var nødt til at være mig. Det skyldte jeg min datter.
Han var faktisk ikke så svær at finde.
Til sidst dukkede han op på baren, ligesom jeg sagde.
Passionen vinder altid, ikke?
Det er meget underligt, når man skal til at gøre noget, -
- men man ikke er sikker på, at man vil gennemføre det.
Det er som at læse en bog, hvor man selv er hovedpersonen.
Og så... ser man sig selv gøre det.
Ingen savnede ham. Det havde du ret i, Ray.
Vi klarede Al-Ankara uden ham.
Vi fik dømt dem, og alle var glade.
Så glem Beckwith. Han er en klam fyr, men han er ikke vores klamme fyr.
Bare glem det, okay?
At genopleve det og tænke over, om man kunne have forhindret det...
...det er ikke noget liv.
- Siger du... - Undskyld.
Men det er forbi.
- Claire, jeg affinder mig med... - Lige et øjeblik.
Lige et øjeblik.
Jess.
Hjalp det?
Hvad tror du?
Du ser oldgammel ud.
Jeg har altid troet, at hvis det her var slut, -
- så ville det føles, som om det var slut.
Måske har det været slut længe, men vi vidste det bare ikke.
Jeg tager hen og ser til hende. Hvad skal jeg sige?
Det ved jeg ikke.
Godnat.
Bare glem det, okay?
Surpriseparty for min mor!!!
At genopleve det og tænke over, om man kunne have forhindret det...
Det er der, jeg har været de sidste 13 år.
...det er ikke noget liv.
Du skal aldrig nogensinde sige hendes navn igen!
Der er stille. Det kan jeg godt lide.
Carolyn er...
...var...
...det, der gjorde mig til den, jeg er.
Hvad ville jeg få ud af det?
Vi kan gøre det mindre officielt.
Det skyldte jeg min datter.
Jeg kan ikke se ham klare frisag igen.
Synes du, det lyder retfærdigt?
Jeg hader dødsstraf.
Lad ham rådne op i fængslet. Et langt liv uden... indhold.
Vil du ikke nok -
- bede hende om at tale med mig?
Livstid, ikke?
Også for dig.
Ray?
Ray!
www.HoundDawgs.org Newest NORDiC RETAiL!
Oversættelse: Louise Munk Alminde Scandinavian Text Service 2016